**Kunmadaras Nagyközség Önkormányzat Képviselő-testületének**

**5/2018.(III.01.) önkormányzati rendelete**

**a pénzbeli és természetbeni szociális ellátásokról szóló 4/2015.(III.02.) önkormányzati rendelet módosítására**

Kunmadaras Nagyközség Önkormányzatának Képviselő-testülete az Alaptörvény 32. cikk (2) bekezdésében, a szociális igazgatásról és szociális ellátásokról szóló 1993. évi III. törvény 1. § (2) bekezdésében, 2. §-ában, 10. § (1) bekezdésében, 25. § (3) bekezdés b) pontjában, 26. §-ban, 32. § (1) b) pontjában, 32. § (3) bekezdésében, 45. § (1) bekezdésében, 48. § (4) bekezdésében, 50. § (3) bekezdésében, 132. § (4) bekezdés g) pontjában, 134/E. §-ban, a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, a 131. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. (1) bekezdés 8. pontjában meghatározott feladatkörében eljárva a következőket rendeli el:

1. **§**

A 4/2015.(III.02.) önkormányzati rendelet (továbbiakban: R.) 2. § (1) bekezdés a) pontja az alábbiakra módosul:

1. gyógyszertámogatás
2. **§**

A R. 3. §-a helyébe az alábbi rendelkezés lép:

**Általános eljárási szabályok**

1. Az e rendeletben szabályozott szociális ellátásokra irányuló kérelmet e rendelet mellékletét képező megfelelő formanyomtatványon írásban a Kunmadarasi Közös Önkormányzati Hivatalnál (továbbiakban: Polgármesteri Hivatal) lehet benyújtani. A kérelemhez csatolni kell a rendelet mellékletében meghatározott igazolásokat.
2. A szociális ellátások iránti kérelmek benyújtásához szükséges formanyomtatványok elektronikusan letölthetők a [www.kunmadaras.hu](http://www.kunmadaras.hu) honlapról, vagy személyesen igényelhetők a Polgármesteri Hivatalban.
3. A szociális ellátásra való jogosultság megállapításakor a jövedelemszámítás tekintetében a Sztv. 10. § (2)-(5) bekezdés eljárási rendelkezéseit kell alkalmazni.
4. Amennyiben a tényállás tisztázásához szükséges a Hivatal a kérelemben megjelölt lakcímen környezettanulmányt végez, valamint az Sztv. 10. § (6) bekezdésében foglaltak szerint jár el.
5. A környezettanulmány készítésében a Család- és Gyermekjóléti Szolgálat családgondozó szakemberei is közreműködhetnek.
6. Környezettanulmány készítése különösen akkor indokolt, ha:
7. a jelenlegi és a korábban benyújtott bármely szociális ellátás iránti kérelmek adattartalma ellentmondásban áll egymással,
8. az adatfeldolgozó programban szereplő, a kérelem elbírálásához nélkülözhetetlen adatok eltérőek a kérelemben foglaltaktól,
9. a személyi adat- és lakcímnyilvántartás szerinti adatok eltérnek a kérelemben szereplő adatoktól
10. ellátás visszafizetése ügyében méltányossági kérelmet nyújtottak be.
11. A rendszeres települési támogatásban részesülő a jogosultsága feltételeit érintő lényeges tények, körülmények – különösen jövedelmi, vagyoni viszonyai, családi állapota, lakhelye – megváltozását, annak bekövetkeztét követő 15 napon belül köteles a Polgármesteri Hivatalhoz bejelenteni. E kötelezettségről a szociális ellátást megállapító határozatban tájékoztatni kell a jogosultat. A bejelentés elmulasztása esetén vizsgálni kell a szociális ellátás jogosulatlan és rosszhiszemű igénybevételét.
12. Ha a polgármester a hatáskörébe tartozó szociális ellátás megtérítését rendeli el, akkor az Sztv. 17. §-a alapján kell eljárni.
13. A jogosulatlanul igénybe vett szocális ellátások megtérítését elrendelő végleges határozat kézhezvételét követő 30 napon belül kérelemre, méltányosságból részletfizetés engedélyezhető annak, aki:
14. családos, és családjában az egy főre utó havi jövedelem nem haladja meg a nyugdíjminimum 200 %-át.
15. egyedül élő, és havi jövedelme nem haladja meg a nyugdíjminimum 250 %-át.
16. Ahol e rendelet jövedelmet, vagyont, családot, közeli hozzátartozót, egyedül élőt vagy háztartást említ, az Sztv. 4. §-ában meghatározott fogalmakat kell érteni.
17. **§**

A R. 4. §-a helyébe a következő rendelkezés lép:

**Szociális ellátások folyósítása**

1. A határozattal megállapított szociális ellátások kifizetéséről, átutalásáról a Kunmadarasi Közös Önkormányzati Hivatal Pénzügyi Csoportja intézkedik.
2. A fűtéstámogatást a Pénzügyi Csoport utólag, három egyenlő részletben az ügyfél külön írásbeli nyilatkozata alapján lakossági folyószámlára történő utalással folyósítja, vagy házipénztárból fizeti ki.
3. A gyógyszertámogatást a Pénzügyi Csoport három havonta az ügyfél külön írásbeli nyilatkozata alapján lakossági folyószámlára történő utalással folyósítja, vagy házipénztárból fizeti ki.
4. A rendkívüli települési támogatást a jogosult pénztári napokon a Hivatal házipénztárából – a szociális ellátást megállapító határozat bemutatásával és személyazonosságának igazolásával – veheti fel.
5. **§**

A R. 4. §-a 5. §-ra módosul az alábbiak szerint:

**Gyógyszertámogatás**

1. A polgármester kérelemre gyógyszertámogatást állapít meg egy évre annak, akinek a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének 160 %-át, egyedül élő esetén annak 210 %-át és a havi rendszerességgel szedett gyógyszerek igazolt költségének mértéke az öregségi nyugdíj mindenkori legkisebb összegének 20 %-át meghaladja.
2. A gyógyszertámogatás havi összege 6.000 Ft.
3. Nem állapítható meg a támogatás annak a személynek, aki az Sztv. alapján érvényes közgyógyellátással rendelkezik.
4. Ha a gyógyszertámogatásban részesülő személy
5. közgyógyellátásra válik jogosulttá
6. Kunmadaras közigazgatási területéről elköltözik
7. meghal

a támogatásra való jogosultságot a feltétel bekövetkezte napjával, a támogatás folyósítását pedig az adott hónap utolsó napjával kell megszüntetni**.**

1. **§**

A R. 7. § (5) bekezdése hatályon kívül helyezésre kerül, helyébe az alábbi rendelkezés lép:

1. Rendkívüli települési támogatásban egy naptári éven belül ugyanazon személy, vagy család legfeljebb az öregségi nyugdíj mindenkori legkisebb összegének háromszorosáig részesíthető.
2. **§**

A R. 7. § (7) bekezdése hatályon kívül helyezésre kerül.

1. **§**

A R. 8. § (5) bekezdése hatályon kívül helyezésre kerül.

1. **§**

A R. 1-5 számú mellékletekkel egészül ki.

1. **§**
2. Ez a rendelet a kihirdetését követő napon lép hatályba és a hatálybalépését követő napon hatályát veszti.
3. A rendelet kihirdetéséről a Szervezeti és Működési Szabályzatban foglalt szerint kell gondoskodni.

**Kunmadaras, 2018. február 22.**

**Guba László dr. Vincze Anita**

**polgármester jegyző**

**Kihirdetve: 2018. február 28. dr. Vincze Anita**

**jegyző**